New Construction Homes & Plans in Stephenson, VA | 405 Homes | NewHomeSource
Bristol II (Megan Lane) by Dan Ryan Builders
Skyline (221 Patchwork Drive) by Brookfield Residential
Magnolia II (Megan Lane) by Dan Ryan Builders
Brookfield Residential 69 $281,535
Ryan Homes 328 $360,990 Nog water in Beaufort-Wes verwag | Netwerk24
Nog water in Beaufort-Wes verwag
Deur Jackie Kruger 06 September 2018 19:55
Die 3% water wat bespaar is tydens die eerste toepassing van beurtwater in Beaufort-Wes van Woensdagaand 22:00 tot Donderdagoggend 06:00 het geen beduidende invloed op die vlakke van die dorp se drie reservoirs gehad nie.
“Die reservoirs se vlakke was Donderdagoggend onderskeidelik 3,2%, 16,6% en 8%,” sê Marlene Hendricks, ’n munisipale woordvoerder gemoeid met water.
Nog water wat met vragmotors aangery word, word Vrydag in die dorp verwag, sê sy. “Die water sal gebruik word vir die reservoirs.”
Inwoners van hoogliggende gebiede is intussen gewaarsku dat hulle wateronderbrekings kan verwag. Die beurtwater is Woensdag ingestel en word volgens ’n skedule op verskillende datums in verskille woonbuurte toegepas.
Van links is Marlene Hendricks, Darren Richards en Marlene Molligan van die Beaufort-Wes-munisipaliteit met van die water wat deur die Gift of the Givers geskenk is. Foto: Jackie Kruger
Donderdag sou Gift of the Givers weer ’n vragmotor water na Beaufort-Wes stuur, maar die vragmotor het blykbaar buite Sutherland onklaar geraak. Die Cape Town Water Warriors het ook reeds water aan die dorp geskenk.
’n Spesiale raadsvergadering om die watersituasie te bespreek is nog nie gehou nie en dis nie bekend wanneer dié vergadering gehou sal word nie.
Die dorp het 39 boorgate waarvan 29 in bedryf is, maar vyf van die 29 gee ook probleme, het die Beaufort-Wes-munisipaliteit vroeër gesê.
Verkope van gebottelde water het drasties toegeneem, sê die verskaffers van Pure Bliss-water op die dorp by navraag.
Die watersituasie is vir hulle ernstig, sê Trudie du Wee, ’n inwoner. In hul huis bad al die kinders in een bad se water. “Ons het darem nog nie niks water gehad nie. Die waterdruk was net by tye al laag.”
Belinda Maans van die woonbuurt Mandlenkosi sê hulle was minder wasgoed om water te bespaar.
Volgens Hendricks word nog vrywilligers benodig om water in die gemeenskap uit te deel. Talle jong mense gee vrywillig van hul tyd om water uit te deel.
Woensdag is van die geskenkte water uitgedeel aan onder meer ouetehuise, skole en gastehuise.
“Dit is lekker om te help in so ’n tyd van nood,” sê ’n vrywilliger, Doneesha Steenkamp, wat Woensdag saam met Gift of the Givers water uitgedeel het.
Vlak 5-beperkings geld tans op Beaufort-Wes. ’n Beroep word weer gedoen op mense om ’n biddag vir reën om 16 September om 15:00 by die Rustdene-sportterrein by te woon.
Meer oor: Gift Of The Givers | Cape Town Water Warriors | Marlene Hendricks | Beaufort-Wes | Waterkrisis | Droogte | Beurtwater
Grootste deel van Beaufort-Wes sonder water